Diari Oficial de la Generalitat Valenciana


Sumari del DOGV 9563, del 28-03-2023 (2023/3214)

Extracte de la Resolució de 31 de gener de 2023, del Rectorat de la Universitat de València, per la qual es convoca la desena edició dels Premis de la Càtedra Excel·lència i Desenvolupament en Emprenedoria: d'Estudiant a Empresari, Grup DACSA - Universitat de València, als millors plans de viabilitat empresarial que puguen cristal·litzar en futurs negocis, i se n'estableixen les bases reguladores.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9563

Data del DOGV
:   28-03-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/3214


Data del document
:   21-03-2023

Organisme emissor
:   Universitat de València

Tipus de document
:   Extracte

Descriptors 

:   * Universitat de València
    * distinció honorífica

Extracte de la Resolució de 31 de gener de 2023, del Rectorat de la Universitat de València, per la qual es convoca la desena edició dels Premis de la Càtedra Excel·lència i Desenvolupament en Emprenedoria: d'Estudiant a Empresari, Grup DACSA - Universitat de València, als millors plans de viabilitat empresarial que puguen cristal·litzar en futurs negocis, i se n'estableixen les bases reguladores. [2023/3214]  
   
BDNS (identif.): 683582.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/683582)  
  
Primer. Beneficiaris  
Poden participar en aquests premis els estudiants o titulats de qualsevol de les titulacions oficials de grau i postgrau de la Universitat de València en solitari o en grup i que presenten un pla de viabilitat empresarial.  
En cas que es presenten grups al concurs, i quan algun dels participants no estiga vinculat a la Universitat de València, es pot acceptar el pla de negoci sempre que, almenys, un dels integrants del grup estiga vinculat a la Universitat de València.  
Aquests plans han de ser promoguts per estudiants i titulats universitaris lligats a la Universitat de València a través de qualsevol de les seues titulacions oficials.  
A més, han de ser projectes originals i que no s'hagen presentat prèviament a aquesta convocatòria.  
  
Segon. Objecte  
L'objecte d'aquest concurs consisteix a premiar els millors plans de viabilitat empresarial realitzats per joves estudiants o titulats d'estudis oficials de qualsevol de les facultats i escoles dels tres campus (Blasco Ibáñez, Burjassot i Tarongers) de la Universitat de València.  
  
La finalitat d'aquest premi és fomentar l'activitat emprenedora a la Universitat de València.  
  
Tercer. Bases reguladores  
La convocatòria està publicada en el següent URL:  
https://go.uv.es/StZzps3  
  
Quarta. Quantia  
S'atorgaran els premis següents amb càrrec a l'específica 58687055: un primer premi de 1.000 euros, un segon premi de 750 euros, un tercer premi de 500 euros i un quart premi de 250 euros.  
  
Cinqué. Termini de presentació de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana, fins al 21 d'abril de 2023.  
  
València, 21 de març de 2023. La rectora, p. d. (DOGV 30.05.2022), la vicerectora d'Innovació i Transferència: Rosa María Donat Beneito.